joelniklaus/EU_Wikipedias huggingface dataset:
Spotify

Το Spotify (προφέρεται σπότιφαϊ) είναι σουηδική υπηρεσία αναπαραγωγής μουσικής. Η υπηρεσία είναι διαθέσιμη σε χώρες της Αμερικής, της Ευρώπης και της Ωκεανίας. Επιτρέπει την πλοήγηση και την αναζήτηση μουσικής ανά καλλιτέχνη, άλμπουμ, είδος, λίστα αναπαραγωγής ή δισκογραφικής εταιρείας. Η δομή της υπηρεσίας είναι σχεδιασμένη έτσι ώστε να λειτουργεί κάτω από ένα επιχειρηματικό μοντέλο με δύο κατηγοριοποιημένες βαθμίδες οι οποίες είναι το Spotify Free (160 κιλομπάιτ ανά δευτερόλεπτο) και Spotify Premium (320 κιλομπάιτ ανά δευτερόλεπτο). Στο Spotify Premium, όπου ο χρήστης καταβάλει κάποιο χρηματικό ποσό ως μηνιαία συνδρομή, μπορεί να ακούσει μουσική χωρίς διαφημίσεις με βελτιωμένη ποιότητα ήχου και να αποθηκεύσει μουσική για ακρόαση εκτός σύνδεσης.

Η ίδρυση και έναρξη λειτουργίας της υπηρεσίας έγινε τον Σεπτέμβριο του 2008 και τον Ιούνιο του 2015 είχε πάνω από 75 εκατομμύρια ενεργούς χρήστες, συμπεριλαμβανομένων περίπου 20 εκατομμύρια χρηστών που πλήρωναν μηνιαία συνδρομή. Το ποσό αυτό έχει φτάσει τα 30 εκατομμύρια χρήστες τον Μάρτιο του 2016. Η Spotify Ltd λειτουργεί ως μητρική εταιρία, με έδρα το Λονδίνο, ενώ η Spotify ΑΒ χειρίζεται την έρευνα και την ανάπτυξη στη Στοκχόλμη.

Σήμερα, το 2022, είναι η πιο δημοφιλής υπηρεσία αναπαραγωγής μουσικής με πάνω από 420 εκατομμύρια ενεργούς χρήστες.

Διαθεσιμότητα 
Στις 24 Σεπτεμβρίου του 2013 εγκαινίασε την λειτουργία του στην Ελλάδα.
Τον Μάιο του 2015, το Spotify ήταν διαθέσιμο για χρήση σε συσκευές στα λειτουργικά συστήματα Windows Phone, Android, BlackBerry, Boxee, iOS, Linux, MeeGo, Microsoft Windows, Openpandora, OS X, Roku, S60 (Symbian), Samsung Smart TV, Sonos, HEOS by Denon, το PlayStation 4, το PlayStation 3, Squeezebox, Telia Digital-tv, TiVo και WD TV. Δεν είναι διαθέσιμο ως εφαρμογή στο Windows Store για τα Windows 8 αλλά μάλλον ως μια πλήρη εφαρμογή των Windows.

Παραπομπές

Εξωτερικοί σύνδεσμοι 

 Επίσημη ιστοσελίδα
 Κανάλι στο YouTube
 Σελίδα στο Facebook
 Σελίδα στο Twitter
 Σελίδα στο Instagram

Επιχειρήσεις στη Σουηδία
Λογισμικό Windows
Κόλπος της Γουινέας

Ο Κόλπος της Γουινέας είναι κόλπος του Ατλαντικού ωκεανού στην Αφρική. Ανάμεσα στα πολλά ποτάμια που εκβάλλουν στον κόλπο της Γουινέας είναι ο Νίγηρας και ο Βόλτα. Η ακτογραμμή του κόλπου περιλαμβάνει τον όρμο του Μπενίν και τον όρμο του Bonny. Κυριότερα νησιά του κόλπου είναι το Αννομπόν, το Μπιόκο, το Σάο Τομέ, το Πρίνσιπε και το Κορίσκο.

Γεωγραφία 
Ο Διεθνής Υδρογραφικός Οργανισμός ορίζει ως το νότιο όριο του κόλπου της Γουινέας, μία γραμμή από το ακρωτήριο Πάλμας () της Λιβερίας έως το ακρωτήριο Λόπεθ στην Γκαμπόν ().

Παραπομπές

Εξωτερικοί σύνδεσμοι 

 Ο Κόλπος της Γουινέας, Εγκυκλοπαίδεια Μπριτάνικα 

Κόλποι
Ατλαντικός Ωκεανός
Viber

Το Viber είναι μια εφαρμογή για απευθείας μηνύματα για smartphone και tablets που αναπτύχθηκε από την Rakuten. Εκτός από την ανταλλαγή άμεσων μηνυμάτων, οι χρήστες μπορούν να ανταλλάσσουν φωτογραφίες, βίντεο και μηνύματα πολυμέσων ήχου. Το λογισμικό είναι διαθέσιμο σε Apple iOS, Android, BlackBerry OS, Nokia Series 40, Symbian, Bada, Windows Phone, Mac OS, Microsoft Windows  και Linux. Το Viber λειτουργεί σε δίκτυα 3G / 4G / 5G και Wi-Fi. Τον Δεκέμβριο του 2016, το Viber είχε 800 εκατομμύρια εγγεγραμμένους χρήστες. Υπάρχουν 260 εκατομμύρια ενεργοί χρήστες μηνιαίως από τον Ιανουάριο του 2019. Το Viber messenger είναι πολύ δημοφιλές στην Ελλάδα, στην Ανατολική Ευρώπη, στη Ρωσία, στη Μέση Ανατολή και σε ορισμένες ασιατικές αγορές.

Ιστορία 
Το Viber ιδρύθηκε από τέσσερις ισραηλινούς εταίρους: Ταλμών Marco, Ιγκόρ Megzinik, Σάνη Maroli και Ofer Smocha, με τον Marco ως Διευθύνοντα Σύμβουλο. Το Viber αρχικά ξεκίνησε για το iPhone στις 2 Δεκεμβρίου, 2010, σε άμεσο ανταγωνισμό με το Skype. Μία προ-έκδοση για το Android περιορίζονταν σε 50.000 χρήστες εμφανίστηκε Μάιο του 2011, μια απεριόριστη έκδοση κυκλοφόρησε στις 19 Ιουλίου, 2012. Το Viber για συσκευές BlackBerry και Windows ξεκίνησε στις 8 Μαΐου, 2012.

Αρχικά, φωνητική κλήση ήταν διαθέσιμη μόνο για εφαρμογές iPhone και Android, με την υπόσχεση ότι θα προστεθεί στις επερχόμενες εκδόσεις για Bada, Symbian και Windows εφαρμογές  τηλεφώνου, χωρίς να αναφέρει ούτε Series 40 ή BlackBerry OS. Ο περιορισμός φαίνεται να βρίσκεται στον πυρήνα του Blackberry OS και Series 40, που δεν έχουν εύκολη υποστήριξη για εφαρμογές VoIP.

Στις 13 Φεβρουαρίου, το 2014, η Rakuten ανακοίνωσε ότι είχε αποκτήσει το Viber για $ 900 εκατομμύρια.

Η εταιρεία 
Η Viber Media είναι εγγεγραμμένη στο Λας Βέγκας και στη Κύπρο - με την ανάπτυξη της να βρίσκεται στα κέντρα στη Λευκορωσία και το Ισραήλ. Η εταιρεία ιδρύθηκε από τον Marco και Magazinnik, που είναι φίλοι των Αμυντικών Δυνάμεων του Ισραήλ. Η εταιρεία διοικείται από το Ισραήλ, με ένα μεγάλο μέρος της ανάπτυξης της ανατίθενται στη Λευκορωσία, προκειμένου να μειώσει το κόστος εργασίας.

Παραπομπές 

Instant messengers
Μέσα κοινωνικής δικτύωσης
Κατάταξη Παγκόσμιου Τουρισμού

Τα στοιχεία κατάταξης προέρχονται από ταν Παγκόσμιο Οργανισμό Τουρισμού των Ηνωμένων Εθνών.

Οι χώρες με τις περισσότερες αφίξεις τουριστών το 2014

Αφρική

Μέση Ανατολή

Αμερική

Ασία

Ευρώπη

Παραπομπές
Ένωσις Αγίων Ομολογητών

Ο Εθνικός Σύλλογος Ένωσις Αγίων Ομολογητών (ή ΕΝΑΟ) ήταν κυπριακή ποδοσφαιρική ομάδα με έδρα την ενορία των Αγίων Ομολογητών της Λευκωσίας. Έδρα της ομάδας ήταν το Παλιό Γ.Σ.Π.. Είχε συμμετάσχει 3 φορές στο πρωτάθλημα Β΄ κατηγορίας. Το 1961 κατάφερε να το κατακτήσει αλλά δεν προβιβάστηκε στην Α΄ κατηγορία καθώς δεν ίσχυε ο προβιβασμός. Στη συνέχεια ενοποιήθηκε με τον Κεραυνό Στροβόλου, δημιουργώντας την ομάδα Ένωσις-Κεραυνός.

Ιστορία 

Η Ένωσις Αγίων Ομολογητών ιδρύθηκε το 1944 .Στις 22 Σεπτεμβρίου 1957 εντάχθηκε στην Κυπριακή Ομοσπονδία Ποδοσφαίρου (ΚΟΠ) ως ομάδα Β΄ κατηγορίας. Η πρώτη της συμμετοχή στο πρωτάθλημα ήταν την περίοδο 1957-58. Την περίοδο εκείνη η Β΄ κατηγορία ήταν χωρισμένη σε γεωγραφικές περιφέρειες. Η Ένωσις Αγίων Ομολογητών συμμετείχε στον όμιλο Λευκωσίας-Αμμοχώστου-Κερύνειας. Την περίοδο 1957-58 δεν διεξήχθη πρωτάθλημα. Ωστόσο, η ΚΟΠ διοργάνωσε το κύπελλο Κύπρου με την Ένωσις Αγίων Ομολογητών να λαμβάνει για πρώτη και μοναδική φορά μέρος στη διοργάνωση. Αντιμετώπισε στον Α΄ γύρο την Νέα Σαλαμίνα. Στο πρώτο παιχνίδι έχασε εκτός έδρας με 4-0 ενώ στο δεύτερο κέρδισε εντός έδρας με 3-2 και αποκλείστηκε.

Την περίοδο 1959-60 κατέκτησε την πρώτη θέση του ομίλου της και έδωσε αγώνες μπαράζ με την νικήτρια του ομίλου Λεμεσού-Λάρνακας-Πάφου, Αλκή Λάρνακας. Η νικήτρια των μπαράζ θα αναδεικνυόταν πρωταθλήτρια Β΄ κατηγορίας. Επιπλέον, θα αντιμετώπιζε σε αγώνες μπαράζ την τελευταία ομάδα της Α΄ κατηγορίας 1959-60, με τη νικήτρια να συμμετέχει στην Α΄ κατηγορία 1960-61. Ο πρώτος αγώνας έγινε στο Παλιό Γ.Σ.Π. στις 26 Ιουνίου 1960 με την Αλκή να κερδίζει 1-6. Ο δεύτερος αγώνας έγινε στο Παλιό ΓΣΖ στις 29 Ιουνίου με την Ένωση Αγίων Ομολογητών να κερδίζει με 3-4. Η Αλκή στέφθηκε πρωταθλήτρια Β΄ κατηγορίας λόγω καλύτερης διαφοράς τερμάτων.

Την περίοδο 1960-61 κατέκτησε την πρώτη θέση του ομίλου της και έδωσε αγώνες μπαράζ με τον νικητή του ομίλου Λεμεσού-Λάρνακας-Πάφου, Πανελλήνιο. Η νικήτρια των μπαράζ θα αναδεικνυόταν πρωταθλήτρια Β΄ κατηγορίας. Στον πρώτο αγώνα η Ένωσις Αγίων Ομολογητών κέρδισε με 6-5 εκτός έδρας (στάδιο ΓΣΟ)..Στο δεύτερο αγώνα (παλιό Γ.Σ.Π.) κέρδισε ξανά με 3-2 και αναδείχθηκε πρωταθλήτρια. Ωστόσο, δεν ίσχυσε ο προβιβασμός στην Α΄ κατηγορία και θα συνέχιζε στη Β΄ κατηγορία.

Το Δεκέμβριο του 1961 ενοποιήθηκε με τον Κεραυνό Στροβόλου (του οποίου η αίτηση για ένταξη στην ΚΟΠ είχε απορριφθεί το Σεπτέμβριο του 1961 επειδή δεν ήταν σωματείο που προερχόταν από πόλη), δημιουργώντας την ομάδα Ένωσις-Κεραυνός, η οποία πήρε τη θέση της Ένωσις Αγίων Ομολογητών στο πρωτάθλημα Β΄ κατηγορίας 1961-62.

1Η Β΄ κατηγορία ήταν χωρισμένη σε δύο ομίλους. Η Ένωσις Νέων Αγίων Ομολογητών συμμετείχε στον όμιλο Λευκωσίας-Κερύνειας-Αμμοχώστου.

Τίτλοι-Διακρίσεις 
 Β΄ Κατηγορία:
 Πρωταθλήτρια (1): 1961

Παραπομπές

Βιβλιογραφία

Δείτε επίσης  

Ποδόσφαιρο στην Κύπρο

Αθλητικοί σύλλογοι Επαρχίας Λευκωσίας
Ανενεργές ποδοσφαιρικές ομάδες Κύπρου (ανδρών)
Ιδρύσεις ποδοσφαιρικών ομάδων το 1944
Άγιοι Ομολογητές (συνοικία Λευκωσίας)
The Best of Muddy Waters

The Best of Muddy Waters είναι ο τίτλος της συλλογής τραγουδιών του Αμερικανού blues καλλιτέχνη Μάντι Γουότερς, η οποία κυκλοφόρησε τον Απρίλιο του 1958 μέσω της δισκογραφικής εταιρείας "Chess Records".

Η συλλογή περιλαμβάνει δώδεκα κομμάτια, ηχογραφημένα από το 1948 ως το 1954, τα οποία καθιέρωσαν τον Waters στην σκηνή του Σικάγο. Η συγκεκριμένη κυκλοφορία αποτέλεσε το πρώτο άλμπουμ που κυκλοφόρησε ο τραγουδιστής και ένα από τα πρώτα της "Chess Records".

Η πρώτη του έκδοση σε μορφή CD πραγματοποιήθηκε το 1987 από την "MCA Records", ενώ ακολούθησαν αρκετές ακόμη από την "Chess" και την "Universal Music".

Τραγούδια του δίσκου
 Όλα τα κομμάτια είναι συνθέσεις του Μάντι Γουότερς, εκτός αν σημειώνεται διαφορετικά.

Οι μουσικοί
Οι μουσικοί οι οποίοι ηχογράφησαν τα κομμάτια του "The Best of Muddy Waters" ήταν οι εξής:

 Μάντι Γουότερς - φωνητικά, κιθάρα
 Έρνεστ Κρόφορντ - μπάσο
 Γουίλι Ντίξον - μπάσο
 Little Walter - φυσαρμόνικα
 Γουόλτερ Χόρτον - φυσαρμόνικα
 Τζίμι Ρότζερς - κιθάρα
 Ότις Σπαν - πιάνο
 Φρεντ Μπέλοου - τύμπανα
 Έλτζιν Έβανς - τύμπανα
 Λέοναρντ Τσες - μπάσο τύμπανο

Παραπομπές

Πηγές
 King of the Blues: The Best of Muddy Waters - Muddy Waters | Songs, Reviews, Credits | AllMusic
 Muddy Waters - The Best Of Muddy Waters
 Best Of Muddy Waters - Rolling Stone 

Δισκογραφία του Muddy Waters
Άλμπουμ του 1958
Τσαρλς Μπάρτον

Ο Τσαρλς Μπάρτον είναι Αμερικανός προπονητής καλαθοσφαίρισης, ο οποίος κάθισε, μεταξύ άλλων, στον πάγκο των εθνικών ομάδων της Δανίας και της Σουηδίας, της Μακάμπι Τελ Αβίβ και του Άρη Θεσσαλονίκης.

Καριέρα 
Ο Μπάρτον ξεκίνησε την προπονητική του καριέρα το 1983 και σε διάστημα δεκαπέντε χρόνων κατέκτησε πέντε πρωταθλήματα και τέσσερα κύπελλα Σουηδίας με τρεις διαφορετικές ομάδες. Παράλληλα, ανέλαβε την εθνική ομάδα της χώρας, χωρίς να καταφέρει να προκριθεί σε κάποια μεγάλη διοργάνωση.

Το 1998, ανέλαβε χρέη προπονητή στην ομάδα της Μπόρας Μπάσκετ, με την οποία κατέλαβε την πέμπτη θέση του πρωταθλήματος στην πρώτη του χρονιά, ενώ το 1999-2000 προκρίθηκε στην φάση των 32 του κυπέλλου Κόρατς και κατέκτησε την πρώτη θέση του πρωταθλήματος στην κανονική περίοδο, για να ηττηθεί στους τελικούς των πλέι-οφ από την Πλάνια. Σπόνσορας της ομάδας είχε αναλάβει ο Μάτζικ Τζόνσον, ο οποίος αγωνίστηκε και κατά την διάρκεια της σεζόν.

Την σεζόν 2000-01, κάθισε στον πάγκο της δανέζικης Γκρέιτ Ντέινς, επίσης ομάδας του Τζόνσον και ανέλαβε χρέη προπονητή για την εθνική ομάδα της Δανίας, θέση στην οποία παρέμεινε μέχρι το 2002.

Το καλοκαίρι του 2001, υπέγραψε ως βοηθός του Ντέιβιντ Μπλατ στην ομάδα της Μακάμπι Τελ Αβίβ, με την οποία κατέκτησε δύο νταμπλ στο Ισραήλ και έφθασε μέχρι το φάιναλ-φορ της Ευρωλίγκας το 2002.

Το 2003, συμφώνησε με την ομάδα του Άρη, αναλαμβάνοντας ως πρώτος προπονητής και οδηγώντας τους "κίτρινους" στην κατάκτηση του κυπέλλου Ελλάδας, αφού κέρδισαν με 73-70 τον Ολυμπιακό. Την επόμενη σεζόν έφθασε και πάλι στον τελικό του κυπέλλου, αλλά ηττήθηκε αυτή την φορά με 72-68 από τον Παναθηναϊκό. Παρ' όλα αυτά, η αποτυχία της ομάδας να κατακτήσει την έξοδο στην Ευρωλίγκα, οδήγησε στην αντικατάσταση του.

Την σεζόν 2007-08, κατέκτησε το κύπελλο Κύπρου με την ΑΕΛ Λεμεσού, με την οποία έφθασε και στο φάιναλ-φορ του EuroChallenge, ενώ ανέλαβε την πολωνική ΑΖΣ Κοζάλιν το 2010, όπου παρέμεινε για μόλις τρεις αγώνες.

Παραπομπές

Πηγές
 Charles Barton - Diamond Sports Agency
 Προπονητής στον ΑΡΗ, μία πονεμένη ιστορία… | aris.re

Εξωτερικοί σύνδεσμοι
 20 ΕPΩTHΣEIΣ TΣAPΛΣ MΠAPTON

Αμερικανοί προπονητές καλαθοσφαίρισης
Προπονητές καλαθοσφαίρισης Άρη
Προπονητές καλαθοσφαίρισης κυπριακών συλλόγων
Δ΄ Εθνική ποδοσφαίρου ανδρών 1984-85

Το Εθνικό Ερασιτεχνικό Πρωτάθλημα 1984-85 διοργανώθηκε με τη συμμετοχή 126 ομάδων, οι οποίες χωρίστηκαν σε 7 ομίλους. Ήταν η 3η περίοδος του «Εθνικού ερασιτεχνικού πρωταθλήματος» ως 4η κατηγορία του Ελληνικού ποδοσφαίρου.  Οι πρώτοι κάθε ομίλου εξασφάλισαν την άνοδό τους στη Γ' Εθνική κι οι 6 εως 8 τελευταίες ομάδες κάθε ομίλου , καθώς και κάποιες που αποσύρθηκαν από το επόμενο πρωτάθλημα, υποβιβάστηκαν στα Τοπικά Πρωταθλήματα.

Πρωταθλητές 
Την άνοδό τους στη Γ΄ Εθνική της επόμενης περιόδου εξασφάλισαν οι εξής ομάδες:
 1ος όμιλος: Εργοτέλης 
 2ος όμιλος: Γ.Σ. Ηλιούπολης
 3ος όμιλος: Α.Ο. Αγρινίου
 4ος όμιλος: Π.Σ. Καλαμάτα
 5ος όμιλος: Αχιλλέας Φαρσάλων
 6ος όμιλος: Α.Μ.Σ. Αλεξάνδρεια
 7ος όμιλος: Πανθρακικός

Βαθμολογίες

1ος Όμιλος 

*Αγώνας κατάταξης στη Μυτιλήνη (16/6/1985):
Εργοτέλης Ηρακλείου – Ολυμπιακός Χαλκίδας: 4-3 πεν. (1-1 κ.δ. και παρ.).

2ος Όμιλος

3ος Όμιλος

4ος Όμιλος

5ος Όμιλος

6ος Όμιλος

7ος Όμιλος

Παραπομπές

Πηγές 

«Greece - List of Fourth Level Final Tables, 1984/85», rsssf.com, Alexander Mastrogiannopoulos
 Αρχείο εφημερίδας Αθλητική Ηχώ

Δ΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 1984-1985
Τζιοβάννι Μπονοντσίνι

Ο Τζιοβάννι Μπονοντσίνι (ή Μπουονοντσίνι) (ιταλικά: Giovanni Bononcini, 18 Ιουλίου 1670 - 9 Ιουλίου 1747) (συχνά αναφερόμενος και ως Τζιοβάννι Μπατίστα Μπονοντσίνι) ήταν Ιταλός συνθέτης του μπαρόκ, βιολοντσελίστας, τραγουδιστής και διδάσκαλος, ο οποίος καταγόταν από μουσική οικογένεια.

Παραπομπές

Εξωτερικοί σύνδεσμοι 
Giovanni Battista Bononcini: a detailed biography
Giovanni Bononcini 1670-1747

 performed by Musicians of the Old Post Road

Συνθέτες του Μπαρόκ
Ιταλοί συνθέτες
Οικογένεια Κριεζή

Η οικογένεια Κριεζή είναι οικογένεια πολιτικών και αξιωματικών του Π.Ν. από την Ύδρα.

Στοιχεία 

Η απώτερη καταγωγή της ήταν από το χωριό Κριεζά της Εύβοιας αλλά προεπαναστατικά μέλη της εγκαταστάθηκαν στην Ύδρα. Ασχολήθηκαν με το εμπόριο και τη ναυτιλία αποκτώντας σημαντική περιουσία. Κατά τη διάρκεια της επανάστασης του 1821 συμμετείχαν στον αγώνα ενώ μετά την απελευθέρωση συμμετείχαν στην δημόσια ζωή του νεοσύστατου κράτους αναλαμβάνοντας σημαντικά δημόσια αξιώματα.

Μέλη 

 Δημήτριος Κριεζής, εμποροπλοίαρχος
 Ανδρέας Κριεζής, ζωγράφος και γιος του Δημητρίου
 Αντώνιος Κριεζής,  υποναύαρχος, πρωθυπουργός της Ελλάδας, σύζυγος Κυριακούλας Δημητρίου Βούλγαρη και γιος του Δημητρίου
 , σύζυγος Θεόδωρου Ηπίτη και κόρη του Αντωνίου
 Αντώνιος Ηπίτης, αξιωματικός του στρατού, συγγραφέας και γιος της Ελένης
 Ιωάννης Ηπίτης, αξιωματικός του Πολεμικού Ναυτικού, αρχηγός του ΓΕΝ και γιος της Ελένης
 Δημήτριος Κριεζής, υποναύαρχος, υπουργός και γιος του Αντωνίου
 Επαμεινώνδας Κριεζής, αξιωματικός του Π.Ν., βουλευτής, υπουργός και γιος του Αντωνίου
 Αντώνιος Ε. Κριεζής, υποναύαρχος, σύζυγος Αλεξάνδρας Στεφάνου Δραγούμη και γιος του Επαμεινώνδα

Μέλη της ίδιας οικογένειας είναι επίσης ο Λάζαρος Κριεζής, πολιτικός και χρηματιστής, και ο Αδριανός Κριεζής, αξιωματικός του στρατού.

Βιβλιογραφία 

 Κριεζής Νικόλαος,Γενεαλογικό δέντρο της εξ Ύδρας οικογένειας Κριεζή 1606 - 1970, Νέα Σκέψη, Αθήνα 1970
Σχολείο δεύτερης ευκαιρίας

Το Σχολείο Δεύτερης Ευκαιρίας είναι ένα καινοτόμο δημόσιο Σχολείο Εκπαίδευσης Ενηλίκων για άτομα ηλικίας άνω των 18 ετών που δεν έχουν ολοκληρώσει την υποχρεωτική εκπαίδευση, με συνολική διάρκεια 2 εκπαιδευτικά έτη. Μετά την επιτυχή φοίτηση παρέχεται τίτλος ισότιμος του Γυμνασίου.

Περιγραφή προγράμματος
Το πρόγραμμα σπουδών διαφέρει από το αντίστοιχο της τυπικής εκπαίδευσης ως προς το περιεχόμενο, τη διδακτική μεθοδολογία και την αξιολόγηση των εκπαιδευομένων. Τα Σχολεία Δεύτερης Ευκαιρίας θεσμοθετήθηκαν στην Ελλάδα με το νόμο 2525/97 στο πλαίσιο που έχουν προδιαγράψει οι διακηρυγμένες αρχές της Ευρωπαϊκής Ένωσης. Το πρόγραμμα των Σ.Δ.Ε. συγχρηματοδοτείται από το Ευρωπαϊκό Κοινωνικό Ταμείο (Ε.Κ.Τ.) και από το Ελληνικό Δημόσιο.

Στοιχεία προγράμματος
Το πρόγραμμα των ΣΔΕ ξεκίνησε στην Ελλάδα το 2000 με τη λειτουργία του πρώτου ΣΔΕ στο Περιστέρι, και στηρίχτηκε σε τρεις βασικές αρχές:
 ευέλικτο εκπαιδευτικό πρόγραμμα που προσαρμόζεται στις ικανότητες και στις ανάγκες των εκπαιδευομένων εξασφαλίζοντας έτσι την ενεργό συμμετοχή τους
 υποστήριξή τους σε όλους τους τομείς όπου αντιμετωπίζουν δυσκολίες
 εκπαιδευτικό προσωπικό και συμβουλευτικές υπηρεσίες που είναι σε θέση να ανταποκρίνονται στην πολυπλοκότητα των καθηκόντων τα οποία αναλαμβάνουν
Από το 2000 μέχρι σήμερα ιδρύθηκαν 58 ΣΔΕ σε όλη τη χώρα όπως και αρκετά παραρτήματα (τμήματα εκτός έδρας). Οκτώ Σχολεία λειτουργούν μέσα σε σωφρονιστικά καταστήματα.

Μία από τις καινοτομίες που περιλαμβάνονται στα Σχολεία Δεύτερης Ευκαιρίας είναι οι συμβουλευτικές υπηρεσίες από έναν Σύμβουλο Σταδιοδρομίας και έναν Σύμβουλο Ψυχολόγο σε κάθε σχολείο. Μαζί με την απόκτηση βασικών προσόντων και την ανάπτυξη προσωπικών δεξιοτήτων, δίνεται ιδιαίτερη έμφαση στη  χρήση των νέων τεχνολογιών, την εκμάθηση ξένης γλώσσας και τη συμβουλευτική σε θέματα επαγγελματικού προσανατολισμού, που βελτιώνουν σημαντικά τις δυνατότητες πρόσβασης στην αγορά εργασίας.

Παραπομπές

Εναλλακτική εκπαίδευση
Ένωση των Αναγνωρισμένων από τη ΔΟΕ Διεθνών Αθλητικών Ομοσπονδιών

Η Ένωση των Αναγνωρισμένων από τη ΔΟΕ Διεθνών Αθλητικών Ομοσπονδιών (αγγλικά: Association of IOC Recognised International Sports Federations, ARISF) είναι μη κυβερνητικός, μη κερδοσκοπικός, μη διακριτικός οργανισμός επίσημα αναγνωρισμένος από τη Διεθνή Ολυμπιακή Επιτροπή (ΔΟΕ). Ιδρύθηκε το 1983. Μέλη της είναι οι διεθνείς ομοσπονδίες αθλημάτων οι οποίες έχουν αναγνωριστεί επίσημα από τη Διεθνή Ολυμπιακή Επιτροπή, χωρίς όμως να συμπεριλαμβάνονται στα ολυμπιακά αθλήματα.

Παραπομπές

Εξωτερικοί σύνδεσμοι 
 

Διεθνής Ολυμπιακή Επιτροπή
Ιφιγένεια (ταινία)

Το Ιφιγένεια είναι ελληνική ταινία του 1977, σε σκηνοθεσία και σενάριο Μιχάλη Κακογιάννη. Η ταινία βασισμένη στο αρχαιοελληνικό μυθολογικό πρόσωπο Ιφιγένεια, την κόρη του Αγαμέμνονα και της Κλυταιμνήστρας, οι οποίοι διατάχτηκαν από τη θεά Άρτεμη να τη θυσιάσουν. Και το σενάριο είναι για μία διασκευή της τραγωδίας του Ευριπίδη Ιφιγένεια εν Αυλίδι. Αυτή δεν ήταν η πρώτη φορά που ο σκηνοθέτης δημιουργεί μία ταινία βασισμένη σε αρχαιοελληνική τραγωδία (Ηλέκτρα (1962), Τρωάδες (1971)). Στην ταινία πρωταγωνιστούν οι Τατιάνα Παπαμόσχου, Ειρήνη Παππά και Κώστας Καζάκος.

Η ταινία υπήρξε υποψήφια για Όσκαρ Ξενόγλωσσης Ταινίας, χωρίς να το κερδίσει. Επίσης, υπήρξε υποψήφια και για τον Χρυσό Φοίνικα, στο Φεστιβάλ Καννών του 1977, χωρίς όμως να κερδίσει ούτε αυτό.  Ωστόσο, βραβεύθηκε με το Belgian Femina Award και στο Φεστιβάλ Κινηματογράφου Θεσσαλονίκης, βραβεύθηκε ως η Καλύτερη Ταινία, ενώ στον ίδιο διαγωνισμό, η Παπαμόσχου κέρδισε και το Βραβείο Α' Γυναικείου Ρόλου.

Παραπομπές

Εξωτερικοί σύνδεσμοι 
 

Ταινίες του 1977
Αρχαία Ελλάδα στη μυθοπλασία
Ελληνόφωνες ταινίες
Ελληνικές ταινίες
Ελληνικές δραματικές ταινίες
Ταινίες βασισμένες σε Αρχαία Ελληνικά θεατρικά έργα
Ταινίες σε σκηνοθεσία Μιχάλη Κακογιάννη
Ταινίες σε σενάριο Μιχάλη Κακογιάννη
Ταινίες με μουσική σύνθεση Μίκη Θεοδωράκη
Ταινίες παραγωγής Ελληνικού Κέντρου Κινηματογράφου
Ακαντέμικ Σόφιας

Η Ακαντέμικ Σόφιας (βουλγαρικά: Академика София, αγγλικά: Academic Sofia) είναι βουλγαρική ομάδα καλαθοσφαίρισης με έδρα την Σόφια. Ιδρύθηκε το 1947 και συμμετείχε στους πρώτους δύο τελικούς του κυπέλλου Πρωταθλητριών Ευρώπης, όπου ηττήθηκε από την ΑΣΚ Ρίγα.

Έχει κατακτήσει 24 πρωταθλήματα Βουλγαρίας, όντας η πολυνίκης του θεσμού, όπως και 11 κύπελλα Βουλγαρίας.

Το 2000, ο σύλλογος μετονομάστηκε σε Λουκόιλ Ακαντέμικ (Лукойл Академик), έπειτα από την εμπορική συμφωνία με τη ρωσική πετρελαϊκή εταιρεία Лукойл.

Ιστορία 
Η Ακαντέμικ Σόφιας ιδρύθηκε το 1947 και γνώρισε την πρώτη της επιτυχία το 1957, όταν κατέκτησε το πρωτάθλημα Βουλγαρίας. Το 1957-58, έφθασε μέχρι τον τελικό της πρώτης διοργάνωσης του κυπέλλου Πρωταθλητριών, όπου ηττήθηκε από την ΑΣΚ Ρίγα, έχοντας πιο πριν αποκλείσει την Ολίμπια Λουμπλιάνας, την Στεάουα Βουκουρεστίου και την ουγγρική Χόνβεντ.

Σε τοπικό επίπεδο, κατέκτησε δύο κύπελλα Βουλγαρίας το 1952 και το 1954, όπως και τρία συνεχόμενα πρωταθλήματα από το 1957 ως το 1959. Στο κύπελλο Πρωταθλητριών του 1958-59, η Ακαντέμικ απέκλεισε την Μακάμπι Τελ Αβίβ, την αιγυπτιακή Γκεζίρα και την ΟΚΚ Βελιγραδίου, πριν ηττηθεί και πάλι από την Ρίγα στον τελικό.

Μέχρι το 1976, η Ακαντέμικ κατέκτησε δώδεκα πρωταθλήματα Βουλγαρίας, αλλά ακολούθησαν δύο δεκαετίες όπου η ομάδα παρέμεινε σε χαμηλό επίπεδο. Μετά την αλλαγή της χιλιετηρίδας, η ρωσική πετρελαϊκή εταιρεία "Lukoil" ανέλαβε την χορηγία του συλλόγου, δίνοντας του το όνομα Λουκόιλ Ακαντέμικ και αναζωογονώντας την ομάδα. Το 2002, η Ακαντέμικ κατέκτησε το κύπελλο Βουλγαρίας και την επόμενη σεζόν πήρε το νταμπλ, κάτι που επαναλάμβανε μέχρι το 2008.

Συνολικά, από το 2003 μέχρι το 2015 κατέκτησε δώδεκα πρωταθλήματα και εννέα κύπελλα Βουλγαρίας, με 371 νίκες και μόλις 30 ήττες σε αυτό το διάστημα.

Τίτλοι και διακρίσεις

Εγχώριοι 
 Πρωταθλήματα Βουλγαρίας (26): 1957, 1958, 1959, 1963, 1968, 1969, 1970, 1971, 1972, 1973, 1975, 1976, 2003, 2004, 2005, 2006, 2007, 2008, 2009, 2010, 2011, 2012, 2013, 2015, 2016, 2017

 Κύπελλα Βουλγαρίας (11): 1952, 1954, 2002, 2003, 2004, 2006, 2007, 2008, 2011, 2012, 2013

Διεθνείς 
 Φιναλίστ Ευρωπαϊκών Πρωταθλημάτων (Ευρωλίγκα) (2): 1957-58, 1958-59

 Κυπελλούχος Ευρωπαϊκής Νότιας Περιφέρειας: 2002-03

 Κυπελλούχος Διεθνούς Μαθητικού Πρωταθλήματος: 1957

Παραπομπές

Πηγές 
 Team History - FIBA Europe
 PBC Lukoil Academic - Welcome to Eurocup

Εξωτερικοί σύνδεσμοι 
 

Βουλγαρικοί σύλλογοι καλαθοσφαίρισης
Ιδρύσεις αθλητικών συλλόγων το 1947
Ιδρύσεις ομάδων καλαθοσφαίρισης το 1947
Τζοβάννι Άντζελο Φινάλι

Ο Τζοβάννι Άντζελο Φινάλι (Giovanni Angelo Finali, 1709–1772) ήταν Ιταλός γλύπτης ο οποίος δραστηριοποιήθηκε κατά κύριο λόγο στην Βόρεια Ιταλία.

Βίος και έργο 
Γεννήθηκε στην Βαλσόλντα (Valsolda) στην Λομβαρδία, όμως το έργο του βρίσκεται στο Ρέτζο-Εμίλια και τη Βερόνα. Μεταξύ άλλων ολοκήρωσε τα γλυπτά για το Μαυσωλείο των Σεμπαστιάνο και Βιντσέντζο Πιζάνι στην εκκλησία της Αγίας Αναστασίας στη Βερόνα. Στην ίδια πόλη ολοκλήρωσε επίσης το άγαλμα του Scipione Maffei (1756) καθώς και τα αγάλματα του της Madonna del Rosario και του Αγίου Δομίνικου για την Δομινικανή Μονή. Γλυπτά του υπάρχουν ακόμη στην Εκκλησία του Χριστού στο Ρέτζο-Εμίλια καθώς και στον Καθεδρικό της Μάντουα. Ανάμεσα στους αξιομνημόνευτους μαθητές του ήταν ο Τζοβάννι Πάολο Ντεβέρε (Giovanni Paolo Devere).

Απεβίωσε στο Μπρέσλαου.

Παραπομπές 

Ιταλοί γλύπτες
Οίκος των Βάσα

Ο Οίκος των Βάσα (σουηδικά: Βάσα (Vasa), πολωνικά: Βάζα (Waza)) είναι ένας δυναστικός Οίκος που είχε μέλη βασιλείς της Σουηδίας (1523-1654), της Ένωσης της Πολωνίας με το μεγάλο δουκάτο της Λιθουανίας (1587-1668) και έναν αυτοκράτορα της Ρωσίας (1610-1613). Στη Σουηδία διαδέχθηκε τον Οίκο του Όλντενμπουργκ και τους επτά βασιλείς των Βάσα διαδέχθηκαν οι Βίττελσμπαχ. Στην Πολωνία-Λιθουανία οι τρεις βασιλείς των Βάσα είχαν διαδεχθεί τον Οίκο των Γιαγκελλόνων. Στη Ρωσία ένας Βάσα ηγεμόνευσε μετά τον Οίκος των Ρουρικιδών και πριν τους Ρομάνοφ.

Οι ηγεμόνες
 Γουσταύος Α' βασ. της Σουηδίας (1523-1560)
 Έρικ ΙΔ' βασ. της Σουηδίας (1560-68), πρώτος υιός του προηγουμένου
 Ιωάννης Γ' βασ. της Σουηδίας (1568-1592), υιός του προηγουμένου
 Σιγισμούνδος Γ' βασ. της Σουηδίας (1592-1599) και της Πολωνίας-Λιθουανίας (1587-1632)
 Βλαδίσλαος Δ' βασ. της Πολωνίας-Λιθουανίας (1632-1648) και αυτ. της Ρωσίας (1610-1613), υιός του προηγουμένου
 Ιωάννης Β' βασ. της Πολωνίας-Λιθουανίας (1648-1668), αδελφός του προηγουμένου
 Κάρολος Θ' βασ. της Σουηδίας (1604-1611), δεύτερος υιός του Γουσταύου Α'
 Γουσταύος Β' βασ. της Σουηδίας (1611-1632), υιός του προηγουμένου
 Χριστίνα βασ. της Σουηδίας (1632-1654).

Γενεαλογία Βάσα

Πινακοθήκη

Πηγές
"Sweden". World Statesmen. Retrieved 19 January 2015
Gunilla Petersén, "From the History of the Royal Court Orchestra 1526–2007"
http://www.ne.se/lang/gustav-vasa
Brev av Gustav Vasa (Letters of Gustav Vasa) edited by Nils Edén, Norstedts, Stockholm, 1917
Peterson, Gary Dean (1 January 2007). Warrior Kings of Sweden: The Rise of an Empire in the Sixteenth and Seventeenth Centuries. McFarland. pp. 31–. ISBN 978-0-7864-2873-1. Retrieved 6 July 2013.

Βασα
Βασα
Ερρίκος ΙΔ΄ της Σουηδίας

Ο Έρικ ΙΔ΄ (Erik XIV, 13 Δεκεμβρίου 1533 - 26 Φεβρουαρίου 1577), εξελληνισμένα Ερρίκος, ήταν βασιλιάς της Σουηδίας (1560-1568) από τον Οίκο των Βάσα. Ήταν ο πρωτότοκος υιός του Γουσταύου Α' βασιλιά της Σουηδίας και της Αικατερίνης των Ασκάνια, κόρης του Μάγκνους Α΄ δούκα της Σαξονίας-Λάουενμπουργκ. Από το 1561 που κατέκτησε την Εσθονία, ήταν και ηγέτης της.

Οι Σουηδοί βασιλείς Έρικ ΙΔ' (1560-1568) και Κάρολος Θ' (1604-1611) έχουν την αρίθμησή τους σύμφωνα με τη μυθική ιστορία της χώρας, ενώ στην πραγματικότητα είναι Έρικ Θ' και Κάρολος Γ'.

Αν και εθεωρείτο έξυπνος και ικανός καλλιτεχνικά και φιλόδοξος στην πολιτική, από την αρχή της βασιλείας του εμφάνισε σημεία νοητικής διαταραχής που εξελίχθηκε σε παράνοια, ιδίως μετά από τους φόνους μερικών μελών της οικογένειας των Στούρε που έκανε. Αφού καθαιρέθηκε, φυλακίστηκε. Μάλλον δολοφονήθηκε, διότι η εξέταση των λειψάνων του επιβεβαίωσε ότι δηλητηριάστηκε από αρσενικό.

Οικογένεια
Με την πρώτη παλλακίδα του Άγκντα είχε δύο φυσικά τέκνα, τη
 Βιργινία και την
 Κωνσταντία.
Από τη δεύτερη παλλακίδα Κάριν του Τζάκομπ δεν είχε επιζόν τέκνο.
Με την τρίτη, την Κάριν κόρη του Μανς, είχαν την
 Ζίγκριντ και τον
 Γκούσταβ.
Αργότερα νυμφεύτηκε την Κάριν του Μανς.

Πρόγονοι

Παραπομπές

Πηγές

Lars Ericson in Johan III, ISBN 91-85057-47-9, p. 109
Eric XIV biography, XS4All
Almgren, H. Löwgren, A och Bergström, B. (2007) Alla Tiders Historia Gleerups Utbildning AB page 117
Dahlström, G och Swahn, J-Ö (red). (1984) Bra Böckers Lexikon Bra Böcker AB. Book nr 7-page 76
"Eric XIV.". The American Cyclopædia. 1879.

Βασιλείς της Σουηδίας
Οίκος των Βάσα
Ιωάννης Γ΄ της Σουηδίας

Ο Γιόχαν Γ΄, εξελληνισμένα Ιωάννης (Johan III, 20 Δεκεμβρίου 1537 - 17 Νοεμβρίου 1592) ήταν βασιλιάς της Σουηδίας (1568-1592) από τον Οίκο των Βάσα. Ήταν ο δευτερότοκος υιός τού Γουσταύου Α' βασιλιά της Σουηδίας και της δεύτερης συζύγου του Μαργαρίτας Λέιγιονχουβουντ.

Η ζωή του
Αυτοανακηρύχθηκε δούκας, μετά μέγας πρίγκιπας, της Φινλανδίας.

Από την πρώτη σύζυγό του Αικατερίνη Γιαγκελλόνων, κόρη του Σιγισμούνδου Α΄ της Πολωνίας, παιδιά του ήταν:
 Σιγισμούνδος Γ΄ 1566 - 1632, βασιλιά της Σουηδίας και της Πολωνίας.
 Άννα 1568 - 1625.
Με τη δεύτερη σύζυγό του Γκουνίλλα Μπίελκε είχε το
 Ιωάννης 1589 - 1618, δούκα του Έστεργκετλαντ, σύζυγο της Μαρίας Βάσα, κόρης του Καρόλου Θ΄ βασιλιά της Σουηδίας.
Με την παλλακίδα του Κάριν κόρη του Χανς είχε:
 Σοφία.
 Λουκρητία.

Πρόγονοι

Πηγές
 Michael Roberts, The Early Vasas: A History of Sweden 1523-1611 (1968); Jan Glete, War and the State in Early Modern Europe: Spain, the Dutch Republic, and Sweden as Fiscal-Military States, 1500-1660 (2002)

Βασιλείς της Σουηδίας
Οίκος των Βάσα
Τάμμε Χάνκεν

Ο Τάμμε Χάνκεν (Tamme Hanken, 16 Μαΐου 1960 - 10 Οκτωβρίου 2016) ήταν Γερμανός τηλεπαρουσιαστής.

Βιογραφία
Γεννήθηκε στις 16 Μαΐου 1960 στο Φίλζουμ της Ανατολικής Φριζίας. Φοίτησε αγροτική οικονομία και ανέλαβε το πατρικό του αγρόκτημα, αλλά σταδιακά ειδικεύτηκε στην παραδοσιακή κτηνιατρική. Η ενασχόλησή του με την παραδοσιακή κτηνιατρική εστίασε το τηλεοπτικό ενδιαφέρον των θαυμαστών του. Η τηλεόραση γύρισε 30 τηλεοπτικά επεισόδια.
Πέθανε στις 10 Οκτωβρίου 2016 από καρδιακή ανεπάρκεια.

Γερμανοί Τηλεπαρουσιαστές
Διεθνής Παραολυμπιακή Επιτροπή

Η Διεθνής Παραολυμπιακή Επιτροπή (αγγλικά: International Paralympic Committee, IPC) είναι ένας διεθνής μη κερδοσκοπικός οργανισμός και το παγκόσμιο κυβερνόν σώμα για το Παραολυμπιακό Κίνημα. Η Διεθνής Παραολυμπιακή Επιτροπή οργανώνει τους Παραολυμπιακούς Αγώνες και λειτουργεί ως Διεθνής Ομοσπονδία για εννέα αθλήματα.

Ιδρύθηκε στις 22 Σεπτεμβρίου του 1989 στο Ντίσελντορφ της Γερμανίας και η αποστολή της είναι να επιτρέψει στους παραολυμπιακούς αθλητές να επιτύχουν αθλητική αριστεία, να εμπνεύσει και να ενθουσιάσει τον κόσμο. Επιπλέον, η Διεθνής Παραολυμπιακή Επιτροπή θέλει να προωθήσει τις παραολυμπιακές αξίες και να δημιουργήσει ευκαιρίες στον αθλητισμό για όλα τα άτομα με αναπηρία, από αρχάριους μέχρι κορυφαίου επιπέδου αθλητές.

Παραπομπές

Εξωτερικοί σύνδεσμοι 
 

Παραολυμπιακοί Αγώνες
Εχθρός του Λαού

Η έκφραση ″Εχθρός του Λαού″, είναι ένας ασαφής προσδορισμός των αντιπάλων αυτού που τον χρησιμοποιεί, στιγμαντίζοντάς τους ως εχθρούς ολόκληρης της κοινωνίας.

Η έκφραση ανάγεται στους ρωμαϊκούς χρόνους, όταν η Σύγκλητος στιγμάτισε τον αυτοκράτορα Νέρωνα ως ‘’Εχθρό του Λαού″ (λατινικά: Hostis Publicus) το 68 π.Χ. Στη γαλλική του μορφή (Ennemi du Peuple), χρησιμοποιήθηκε κατά τη Γαλλική Επανάσταση. Στις 25 Δεκεμβρίου 1793 ο Ροβεσπιέρος είπε:

Έχει χρησιμοποιηθεί επίσης και στη λογοτεχνία. Με τον ίδιο ακριβώς τίτλο ο Ερρίκος Ίψεν έγραψε ένα θεατρικό έργο το 1882. 

Σήμερα όμως η χρήση του γίνεται με αναφορά στη σοβιετική φρασεολογία. Στη Σοβιετική Ένωση γινόταν εκτεταμένη χρήση του όρου ‘’Εχθρός του Λαού’’ (ρωσικά: Враг Народа), καθώς ταιριάζει τέλεια με την ιδέα ότι στην εξουσία είναι ο Λαός. Ο Λένιν στο Διάταγμα της 28ης Νοεμβρίου 1917 έλεγε:

Οι Σοβιετικοί χρησιμοποιούσαν επίσης και τους όρους ‘’Εχθρός των Εργατών’’ (Враг Трудящихся, Βραγκ Τρουντιάστσιχσια), ‘’Εχθρός του Προλεταριάτου’’, (Враг Пролетариата, Βραγκ Προλεταριάτα), ’’Ταξικός Εχθρός’’ (Классовый Враг, Κλάσοβι Βραγκ) κ.ά. Ειδικότερα, ο όρος ″Εχθρός των Εργατών″ περιελήφθη στο άρθρο 58 του Ποινικού Κώδικα της Ρωσικής Ομοσπονδίας και παρόμοια άρθρα στους κώδικες των άλλων Σοβιετικών Δημοκρατιών. 

Σε διαφορετικές εποχές (εντός του πλαισίου της Σοβιετικής Ένωσης), οι όροι αυτοί χρησιμοποιήθηκαν για τον τσάρο Νικόλαο Β’ και την αυτοκρατορική οικογένεια, τους αριστοκράτες, τους αστούς, τους κληρικούς, τους αναρχικούς, τους κουλάκους, τους μοναρχικούς, τους Μενσεβίκους, τους Εσέρους, τους Μπουντιστές (Εβραίοι συνδικαλιστές), τους Τροτσκιστές, τους οπαδούς του Μπουχάριν, τους παλιούς Μπολσεβίκους, τους μετανάστες, τα ‘’σοσιαλιστικά παράσιτα’’, τους Ρώσους κατοίκους της κινέζικης επαρχίας του Χαρμπίν κ.ά.

Ένας ″Εχθρός του Λαού″μπορούσε να εξοριστεί, να φυλακιστεί ή να εκτελεστεί, και επιπλέον να χάσει την περιουσία του. Οι στενοί συγγενείς των ‘’Εχθρών του Λαού’’ αποκαλούνταν ‘’μέλη της οικογένειας των προδοτών της Πατρίδας’’, και μπορούσαν να σταλούν στα Γκουλάγκ, ενώ στερούνταν τα πολιτικά τους δικαιώματα. Με το να είναι κάποιος φίλος ενός  ″Εχθρού του Λαού″, σήμαινε αυτομάτως ότι ετίθετο υπό παρακολούθηση ως ύποπτος.

Σημαντικός αριθμός πολιτών αποκτούσε την ετικέτα του ″Εχθρού του Λαού″, όχι για τις εχθρικές τους πράξεις εναντίον του ″κράτους των εργατών και των αγροτών″, αλλά για την κοινωνική τους καταγωγή ή το προ της Επανάστασης επάγγελμα, όπως, όσοι μίσθωναν εργασία, οι υψηλόβαθμοι κληρικοί , οι πρώην αστυνομικοί, οι έμποροι κλπ. Κάποιοι από αυτούς τους ονόμαζαν κοινώς ″λισέντσι″, δηλαδή ″αποστερημένους″,  (από τη ρωσική λέξη лишение, αποστέρηση), καθότι το Σοβιετικό Σύνταγμα τους στερούσε το δικαίωμα της ψήφου. Αυτό σήμαινε ότι αποκλείονταν και από διάφορα άλλα προνόμια, όπως την εργασία, τα δελτία διανομής αγαθών κ.ά.

Παραπομπές
.

Σημειώσεις

Κομμουνιστική ορολογία
Βίκυ Σταυροπούλου

Η Βίκυ Σταυροπούλου (Γιοχάνεσμπουργκ, 6 Νοεμβρίου 1969) είναι Ελληνίδα ηθοποιός και παρουσιάστρια.

Βιογραφία
Mεγάλωσε στο Περιστέρι. Αποφοίτησε από τη Δραματική Σχολή του Σύγχρονου Θεάτρου του Γιώργου Κιμούλη. Έχει πολλές επιτυχημένες συμμετοχές σε κωμικούς ρόλους στο θέατρο και την τηλεόραση.  
Υπήρξε παντρεμένη με τον επιχειρηματία, Νώντα Μπάρκα με τον οποίο έχουν αποκτήσει μία κόρη, την Δανάη Μπάρκα. Τα τελευταία χρόνια συζεί με τον συνάδελφο και φίλο της, Χρήστο Χατζηπαναγιώτη, στην Ανθούπολη Περιστερίου.

Φιλμογραφία

Τηλεόραση

Κινηματογράφος

Θέατρο

Παραπομπές

 Εργογραφία

Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Ελληνίδες ηθοποιοί θεάτρου
Ελληνίδες τηλεπαρουσιάστριες
Έλληνες κωμικοί
Δ΄ Εθνική ποδοσφαίρου ανδρών 1983-84

Το Εθνικό Ερασιτεχνικό Πρωτάθλημα 1983-84 διοργανώθηκε με τη συμμετοχή 126 ομάδων, οι οποίες χωρίστηκαν σε 7 ομίλους των 18. Ήταν η 2η περίοδος του «Εθνικού ερασιτεχνικού πρωταθλήματος» ως 4η κατηγορία του Ελληνικού ποδοσφαίρου.  Οι πρώτοι κάθε ομίλου εξασφάλισαν την άνοδό τους στη Γ' Εθνική κι οι 7 τελευταίες ομάδες κάθε ομίλου υποβιβάστηκαν στα Τοπικά Πρωταθλήματα.

Πρωταθλητές 
Την άνοδό τους στη Γ΄ Εθνική της επόμενης περιόδου εξασφάλισαν οι εξής ομάδες:
 1ος όμιλος: Χαραυγιακός 
 2ος όμιλος: Αίας Σαλαμίνας
 3ος όμιλος: Α.Ο. Κέρκυρα
 4ος όμιλος: Παναρκαδικός
 5ος όμιλος: Π.Ο. Ελασσόνας
 6ος όμιλος: Ποσειδών Νέας Μηχανιώνας
 7ος όμιλος: Ηρακλής Καβάλας

Βαθμολογίες

1ος Όμιλος

2ος Όμιλος

3ος Όμιλος

4ος Όμιλος

5ος Όμιλος

6ος Όμιλος

7ος Όμιλος

Πηγές 

«Greece - List of Fourth Level Final Tables, 1983/84», rsssf.com, Alexander Mastrogiannopoulos
 Εφημερίδα «Θεσσαλονίκη» , 4 Ιουνίου 1984.

Δ΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 1983-1984
Ολυμπιακό Γήπεδο Χειροσφαίρισης και Ταεκβοντό Φαλήρου

Το Ολυμπιακό Γήπεδο Χειροσφαίρισης και Ταεκβοντό Φαλήρου το οποίο είναι μέρος του Ολυμπιακού Συγκροτήματος Φαλήρου, είναι κλειστό γυμναστήριο στο Παλαιό Φάληρο, στο παραλιακό μέτωπο της Αθήνας. Έχει το ψευδώνυμο «Μικρό Στάδιο Ειρήνης και Φιλίας», λόγω της ομοιότητας στον σχεδιασμό, και την εγγύτητα με το Στάδιο Ειρήνης και Φιλίας. Ήταν ο χώρος στον οποίο διεξήχθησαν οι προκριματικοί αγώνες της χειροσφαίρισης, καθώς και η διοργάνωση του ταεκβοντό στους Ολυμπιακούς Αγώνες στου 2004. Η χωρητικότητα του γυμναστηρίου είναι 8.536 θέσεις, αλλά μόνον 3.836 από αυτές διατίθενταν κατά τη διάρκεια των Ολυμπιακών Αγώνων.

Ιστορικό 
Η κατασκευή του γηπέδου ολοκληρώθηκε στις 20 Δεκεμβρίου 2003, αλλά εγκαινιάστηκε στις 12 Αυγούστου 2004, λίγο πριν από την έναρξη των Ολυμπιακών Αγώνων. Έχει φιλοξενήσει την διεθνή έκθεση τέχνης Art Athina. Τον Ιούνιο του 2010, στο γήπεδο έλαβαν χώρα τα 7α Μουσικά Βραβεία του MAD (MAD Video Music Awards), που διοργανώθηκαν από τον τηλεοπτικό σταθμό MAD, και παρουσιάστηκαν από τον Θέμη Γεωργαντά. Το συγκρότημα The Prodigy πραγματοποίησε επίσης μια συναυλία στο κατάμεστο γήπεδο. Ο Tiesto πραγματοποίησε συναυλία στο γήπεδο, κατά τη διάρκεια της παγκόσμιας περιοδείας του "Kaleidoscope". Στο γήπεδο πραγματοποιείται επίσης διαχρονικά η παράσταση Holiday on Ice καθώς και η Disney on Ice. Επίσης στο χώρο έχουν φιλοξενηθεί εκδηλώσεις πολιτικών κομμάτων.

Παραπομπές

Πηγές 
 Επίσημες αναφορές Θερινών Ολυμπιακών Αγώνων 2004.  Τόμος 2. σσ. 349, 403.
 Ολυμπιακά Ακίνητα Α.Ε..  & 
 Πληροφορίες σταδίου @ Stadia.gr

Χειροσφαιρισης και Ταεκβοντο
Χειροσφαιρισης και Ταεκβοντο
Γήπεδα χειροσφαίρισης στην Ελλάδα
Νάντια Βαλαβάνη

Η Νάντια Βαλαβάνη (16 Αυγούστου 1954) είναι Ελληνίδα πολιτικός.

Βιογραφία
Γεννήθηκε στο Ηράκλειο το 1954. Σπούδασε οικονομικά στην ΑΣΟΕΕ και είναι συγγραφέας και μεταφράστρια. Έχει αποκτήσει δύο παιδιά, από το γάμο της με τον Δήμο Τσακνιά.

Πολιτική σταδιοδρομία
Συμμετείχε στο ενεργά αντιδικτατορικό κίνημα μέσα από την ΚΝΕ και την Αντι-ΕΦΕΕ. Συνελήφθη από τη Χούντα τον Φεβρουάριο του 1974 και έμεινε στα κρατητήρια για πέντε μήνες, δηλαδή μέχρι την πτώση του καθεστώτος.

Μεταπολιτευτικά, δραστηριοποιήθηκε στο ΚΚΕ, από το οποίο αποχώρησε το 1989.

Από το 2007, συμμετείχε στον ΣΥΡΙΖΑ ως ανένταχτη. Εξελέγη βουλευτής Β' Αθηνών τον Μάιο και τον Ιούνιο του 2012 και τον Ιανουάριο του 2015. Διετέλεσε αναπληρώτρια υπουργός Οικονομικών για θέματα εσόδων στην πρώτη κυβέρνηση του Αλέξη Τσίπρα, αξίωμα από το οποίο παραιτήθηκε στις 18 Ιουλίου του 2015.

Τον Αύγουστο του 2015 αποχώρησε από τον ΣΥΡΙΖΑ, λόγω της διαφωνίας της με το τρίτο μνημόνιο. Στις εκλογές του Σεπτεμβρίου του 2015 ήταν υποψήφια με τη Λαϊκή Ενότητα στη Β' Αθηνών.

Συγγραφικό έργο
(1999)	Ο απαραίτητος πόλεμος, Στάχυ
(1999)	Οι εσπερινοί επισκέπτες, Στάχυ
(2009)	Η μεγάλη εποχή, Ταξιδευτής
(2011)	Ψωμί και τριαντάφυλλα, Ταξιδευτής
(2014)	Η αρπαγή της Ελλάδας, Λιβάνης
(2016)	Τρίτο Μνημόνιο: Η ανατροπή μιας ανατροπής, Λιβάνης

Παραπομπές

Εξωτερικοί σύνδεσμοι
Προσωπικό blog

Έλληνες οικονομολόγοι
Βουλευτές εκλεγμένοι με τον ΣΥΡΙΖΑ
Βουλευτές Β' Αθηνών
Έλληνες αναπληρωτές υπουργοί Οικονομικών
Αντιδικτατορικός αγώνας
Κωνσταντίνος Μπράβος

Ο Κωνσταντίνος Π. Μπράβος (1922-1990) ήταν στρατιωτικός και υπουργός επί χούντας.

Βιογραφικά στοιχεία
Ήταν παντρεμένος, με 1 γιο και 1 κόρη.

Από το 1967 έως το 1970 ήταν Νομάρχης Φλωρίνης και από το 1970 Νομάρχης Μαγνησίας, ενώ το 1971 διορίστηκε Νομάρχης Ηρακλείου.

Στην Κυβέρνηση Παπαδόπουλου στις 31 Ιουλίου 1972 διορίστηκε υφυπουργός Εσωτερικών (περιφερειακός διοικητής Ανατολικής Θράκης) και στη θέση αυτή έμεινε έως τις 25 Νοεμβρίου 1973. 
Αποστρατεύτηκε με το βαθμό του Αντισυνταγματάρχη σε πολεμική διαθεσιμότητα.

Πέθανε σε ηλικία 68 ετών και κηδεύτηκε από το νεκροταφείο Χαλανδρίου, στις 2 Ιανουαρίου 1990.

Παραπομπές

Μ
Νομάρχες Ηρακλείου
Νομάρχες Μαγνησίας
Νομάρχες Φλώρινας
Υπουργοί την περίοδο της στρατιωτικής δικτατορίας (1967-1974)
Έλληνες υφυπουργοί Εσωτερικών
Expurse of Sodomy

Expurse of Sodomy είναι ο τίτλος του δεύτερου ΕΡ του γερμανικού thrash metal συγκροτήματος Sodom, το οποίο κυκλοφόρησε τον Μάρτιο του 1987 μέσω της δισκογραφικής εταιρείας "Steamhammer/SPV".

Η ηχογράφηση του πραγματοποιήθηκε τον Δεκέμβριο του 1986 στο "Musiclab Studio" του Βερολίνου και αποτέλεσε την μετάβαση του συγκροτήματος από τα αποκρυφιστικά θέματα του "Obsessed by Cruelty" στην πολεμική θεματολογία του "Persecution Mania".

Η έκδοση του έγινε μόνο σε μορφή 12" σινγκλ δίσκου βινυλίου και σε κασέτα. Η τελευταία του κυκλοφορία πραγματοποιήθηκε το 1988 στην Βραζιλία από την "Woodstock Discos".

Τραγούδια του δίσκου

Τα μέλη των Sodom
Οι μουσικοί οι οποίοι ηχογράφησαν το "Expurse of Sodomy" ήταν οι εξής:

 Tom Angelripper - μπάσο, φωνητικά
 Frank Blackfire - κιθάρα
 Chris Witchhunter - τύμπανα

Παραπομπές

Πηγές
 Expurse Of Sodomy - SODOM WEB SQUAD
 Sodom - Expurse of Sodomy (album review ) | Sputnikmusic
 Sodom - Expurse of Sodomy - Encyclopaedia Metallum: The Metal Archives

Δισκογραφία των Sodom
Άλμπουμ του 1987
Τόμπι Μπέιλι

Ο Τόμπι Μπέιλι, γεννημένος στις 11 Νοεμβρίου 1975 στο Λος Άντζελες της Καλιφόρνια, είναι πρώην επαγγελματίας καλαθοσφαιριστής. Έχει ύψος 1,98 μέτρα και αγωνιζόταν στη θέση του σούτινγκ γκαρντ.

Καριέρα
Ο Μπέιλι αγωνίστηκε στο πανεπιστήμιο του UCLA από το 1994 ως το 1998, βοηθώντας την ομάδα του να κατακτήσει την πρώτη θέση στο πρωτάθλημα της περιφέρειας τους το 1995, με 26 πόντους και 9 ριμπάουντ στον τελικό εναντίον των Ρέιζορμπακς του Αρκάνσας. Επιλέχθηκε στην καλύτερη δεκάδα της δυτικής περιφέρειας το 1996, 1997 και 1998, ενώ ψηφίστηκε ως ο καλύτερος παίκτης της ομάδας του το 1996 και το 1998.

Το καλοκαίρι του 1998, επιλέχθηκε στην 45η θέση του ντραφτ του ΝΒΑ από τους Λος Άντζελες Λέικερς και δόθηκε στους Φοίνιξ Σανς όπου παρέμεινε μέχρι το 2000, παίζοντας συνολικά σε 73 παιχνίδια με 3,3 πόντους μέσο όρο.

Το 2000-01, αγωνίστηκε στο ABA με τους Λος Άντζελες Σταρς και την επόμενη χρονιά υπέγραψε στην ιταλική Ίμολα. Το 2002-03 κατέκτησε την ενδέκατη θέση του ελληνικού πρωταθλήματος με την ομάδα του Πανιωνίου και το 2003-04 κατέκτησε το κύπελλο Ελλάδας με την ομάδα του Άρη, κερδίζοντας στον τελικό τον Ολυμπιακό με 73-70. Στο ελληνικό πρωτάθλημα, οι "κίτρινοι" κατέλαβαν την τρίτη θέση στην κανονική περίοδο, αλλά έπεσαν στην πέμπτη θέση μετά την διαδικασία των πλέι-οφ. Ο Μπέιλι πέτυχε 367 πόντους σε 26 αγώνες (μ.ο. 14,1), ενώ έκανε το καλύτερο του παιχνίδι στην ήττα του Άρη από την ΑΕΚ με 101-107 στην προημιτελική φάση των πλέι-οφ, όπου πέτυχε 37 πόντους.

Το 2004-05, φόρεσε την φανέλα της ΑΕΚ, η οποία παρά το γεγονός ότι τερμάτισε έκτη στην κανονική διάρκεια του πρωταθλήματος, κατατάχθηκε δεύτερη μετά τα πλέι-οφ, χάνοντας με 3-1 στις νίκες από τον Παναθηναϊκό. Σε 33 αγώνες με τον δικέφαλο του Νότου, πέτυχε συνολικά 449 πόντους (μ.ο. 13,6).

Το 2005-06, φόρεσε την φανέλα της Οστάνδης από το Βέλγιο και αν και δεν ανανεώθηκε για δεύτερη χρονιά, μετά τον τραυματισμό του Βέσελιν Πέτροβιτς επέστρεψε εκεί τον Οκτώβριο του 2006. Ολοκλήρωσε την σεζόν 2006-07 στους Ολίμπιανς Πεκίνου και ξεκίνησε την επόμενη χρονιά στους Σάντα Μπάρμπαρα Μπρέικερς του IBL, συνεχίζοντας στους 99ers της Κολωνίας.

Το 2009 και το 2010, αγωνίστηκε στους Άρτλαντ Ντράγκονς από την Γερμανία και τους Λος Άντζελες Λάιτνινγκ του IBL, για να κλείσει την καριέρα του στην γερμανική Λούντβιγκσμπουργκ το 2010-11.

Το 2012, ίδρυσε το "Sky Sports Management" μαζί με τον Ντιν Γουόλ, το οποίο ενώθηκε με το "Rival Sports Group" δύο χρόνια,με τους δύο μάνατζερ να συνεχίζουν ως αντιπρόεδροι του τμήματος καλαθοσφαίρισης.

Παραπομπές

Πηγές 
 Toby Bailey NBA Stats | Basketball-Reference.com
 Toby Bailey Player Profile, New York Knicks
 Toby Bailey Stats, Bio - ESPN - ESPN.com

Καλαθοσφαιριστές Άρη
Καλαθοσφαιριστές Φοίνιξ Σανς‎
Καλαθοσφαιριστές ΑΕΚ‎
Καλαθοσφαιριστές Πανιωνίου‎‎‎‎
Καλαθοσφαιριστές Οστάνδης‎‎
Καλαθοσφαιριστές Κολωνία 99ερς‎
Καλαθοσφαιριστές Μανρέσα‎‎
Καλαθοσφαιριστές Άρτλαντ Ντράγκονς
Γιάννης Μπαλάφας

Ο Γιάννης Μπαλάφας είναι Έλληνας πολιτικός. Είναι εκλεγμένος με τον ΣΥΡΙΖΑ στη Β' Αθηνών και τέως υφυπουργός Μεταναστευτικής Πολιτικής.

Βιογραφία
Γεννήθηκε το 1945 στο Ληξούρι. Σπούδασε πολιτικός μηχανικός στο Πολυτεχνείο. Το 2012 έγραψε το βιβλίο 20 χρόνια χρειάστηκαν: Το χρονικό του εγχειρήματος του Συνασπισμού, το οποίο προλόγισε ο Γιάννης Δραγασάκης. Είναι μέλος του Διοικητικού Συμβουλίου του Ινστιτούτου Νίκος Πουλαντζάς.

Πολιτική σταδιοδρομία
Συμμετείχε στη Δημοκρατική Νεολαία Λαμπράκη και στην αντιδικτατορική οργάνωση «Ρήγας Φεραίος». Συνελήφθη από τη Χούντα το 1971 και εκτοπίσθηκε το 1972.

Μετά την αποκατάσταση της δημοκρατίας, εντάχθηκε στο ΚΚΕ, από το οποίο αποχώρησε το 1989.

Ήταν από την αρχή μέλος του Συνασπισμού και μετέπειτα του ΣΥΡΙΖΑ. Εξελέγη βουλευτής Β' Αθηνών στις εκλογές του Ιανουαρίου του 2015 και στη συνέχεια Β΄ Αντιπρόεδρος της Βουλής των Ελλήνων. Στις εκλογές του Σεπτεμβρίου του 2015 επανεξελέγη βουλευτής στην Β' Αθηνών. Στις 23 Σεπτεμβρίου 2015 ορίστηκε Υφυπουργός Εσωτερικών και Διοικητικής Ανασυγκρότησης και στις 5 Νοεμβρίου του 2016 έγινε Υφυπουργός Μεταναστευτικής Πολιτικής, διατηρώντας το αξίωμα έως τις 29 Αυγούστου 2018.

Παραπομπές

Εξωτερικοί σύνδεσμοι
Επίσημη ιστοσελίδα
Βιογραφικό στην ιστοσελίδα της Βουλής

Έλληνες πολιτικοί μηχανικοί
Βουλευτές εκλεγμένοι με τον ΣΥΡΙΖΑ
Βουλευτές Β' Αθηνών
Έλληνες υφυπουργοί Εσωτερικών και Διοικητικής Ανασυγκρότησης
Αντιδικτατορικός αγώνας
Αντιπρόεδροι της Βουλής των Ελλήνων
Έλληνες υφυπουργοί Μεταναστευτικής Πολιτικής
Δυσφήμιση

Δυσφήμιση είναι η διάδοση μιας ψευδούς δήλωσης που βλάπτει τη φήμη ενός ατόμου, επιχείρησης, προϊόντος, ομάδας, κυβέρνησης, θρησκείας, ή έθνους.

Σύμφωνα με το ποινικό δίκαιο, για να συντρέχει δυσφήμιση, μια δήλωση θα πρέπει να είναι γενικά εσφαλμένη και να έχει γίνει από κάποιον άλλον από το πρόσωπο που δυσφημείται. Σε μερικές δικαιοδοσίες του κοινού δικαίου γίνεται διάκριση ανάμεσα στην προφορική δυσφήμιση, που αποκαλείται και συκοφαντία, και τη δυσφήμιση με άλλα μέσα όπως μέσα από έντυπα και εικόνες, ονομαζόμενη και ως λίβελος.

Σε κάποιες δικαιοδοσίες Αστικού Δικαίου, η δυσφήμιση αντιμετωπίζεται περισσότερο ως έγκλημα παρά ως αστικό αδίκημα. Η Επιτροπή των Ηνωμένων Εθνών για τα Ανθρώπινα Δικαιώματα αποφάνθηκε το  2012 ότι ο νόμος περί λίβελλου μιας χώρας, συγκεκριμένα των Φιλιππίνων, δεν ήταν συμβατός με τα άρθρα 1 και 9 της Διεθνούς Σύμβασης για τα Αστικά και Πολιτικά Δικαιώματα, παροτρύνοντας επίσης τις χώρες μέλη της σύμβασης να σκεφτούν σοβαρά την αποποινικοποίηση του λίβελλου.

Παραπομπές

Εξωτερικοί σύνδεσμοι

Λογοκρισία
Εγκλήματα
Εκφοβισμός
Χέλμε (Εσθονία)

Το Χέλμε είναι μικρός οικισμός () στην Ενορία του Χέλμε εντός της Κομητείας της Βάλγκα, στη νότια Εσθονία. Ευρίσκεται σε απόσταση, μόλις, 2 χιλιομέτρων στα βορειοδυτικά της πόλης Τόρβα, κατά μήκος της οδού μεταξύ Βάλγκα–Πάρνου (αρ. 6). Κατά την απογραφή του 2011, ο αριθμός του οικισμού ήταν της τάξεως των 167 κατοίκων.

Η εκκλησία της ενορίας του Χέλμε αναφέρεται για πρώτη φορά το 1329, στα πλαίσια μιας λιθουανικής επιδρομής. Το μεγαλύτερο μέρος των γειτονικών εδαφών διαμοιράστηκε σε φέουδα κατά την διάρκεια του 15ου και του 16ου αιώνα. Το κάστρο του Λιβονικού Τάγματος στο Χέλμε (Ordensburg Helmet) πιστεύεται πως ανεγέρθηκε κατά το πρώτο μισό του 14ου αιώνα. Η τοποθεσία του, στην κορυφή ενός απόκρημνου λόφου, πιστεύεται πως χρησιμοποιείτο και νωρίτερα ως οχυρή θέση από τους Σακαλιανούς στην Παλαιά Εσθονία. Με βάση την κάτοψή του, το κάστρο του Τάγματος πιστεύεται πως ήταν οβάλ τύπου κατασκευή με διαστάσεις 120×60 μ., περιτριγυρισμένη από δύο τάφρους. Υπήρχε οικισμός δίπλα στο κάστρο κατά την διάρκεια του Μεσαίωνα, αναφορά στον οποίον γινόταν έως τον 17ο αιώνα. Το κάστρο κατεστράφη από τους Σουηδούς κατά την διάρκεια του Ρωσικού-Σουηδικού Πολέμου το 1658. Σήμερα, μόνον ορισμένα τμήματα των τειχών, με ακόμη ορατά τα ανοίγματα των ανώτερων παραθύρων, είναι ακόμη ορατά.

Το Χέλμε είναι γενέτειρα της Εσθονής γλύπτριας Έρνα Βιιτόλ (1920–2001).

Έκθεση Φωτογραφιών

Δείτε επίσης 
 Ιστορία της Εσθονίας
 Κατάλογος κάστρων της Εσθονίας

Παραπομπές

Εξωτερικοί σύνδεσμοι 
Ενορία του Χέλμε 

Διοικητική διαίρεση της Εσθονίας
Κάστρα του Τευτονικού Τάγματος
Κράις Φέλιν
Δημοτικό Στάδιο Καλλιθέας «Γρηγόρης Λαμπράκης»

Το Δημοτικό Στάδιο Καλλιθέας «Γρηγόρης Λαμπράκης» είναι στάδιο πολλαπλών χρήσεων στην Καλλιθέα της Αθήνας. Xρησιμοποιείται ως έδρα της ποδοσφαιρικής ομάδας της Καλλιθέας. Το στάδιο κατασκευάστηκε το 1970 και είχε χωρητικότητα 4.200 θέσεων.Με την δημιουργία της κερκίδας στο ανατολικό πέταλο το 2009 αυξήθηκε στις 6.300 θέσεις.

Ονομασία και ψευδώνυμο 

Το στάδιο έλαβε το όνομα του Έλληνα πολιτικού, ιατρού και αθλητή Γρηγόρη Λαμπράκη, ο οποίος δολοφονήθηκε το 1963. Αναφέρεται κυρίως μέσω του προσωνυμίου Ελ Πάσο. Ο χώρος του γηπέδου ήταν παλαιότερα λατομείο, κάτι που αποδεικνύεται από τον ψηλό βράχο ο οποίος βρίσκεται στη βόρεια άκρη του σταδίου. Όταν χτίστηκε το στάδιο τη δεκαετία του 1960, οι ταινίες τύπου γουέστερν του Κλιντ Ίστγουντ ήταν αρκετά δημοφιλείς στην Ελλάδα, και το ψευδώνυμο του σταδίου είναι μια αναφορά στην ταινία του 1965 του Ίστγουντ Μονομαχία στο Ελ Πάσο (For a Few Dollars More), καθώς ο χώρος πίσω από το στάδιο θύμιζε στους θεατές εικόνες από την ταινία.

Κατασκευή νέας κερκίδας στο ανατολικό πέταλο του Σταδίου : Χωρητικότητας 2.100 θέσεων Το συνολικό κόστος των εργασιών ανήλθε στο ποσό του € 1.400.000 Στην κατασκευή της νέας κερκίδας, ειδική μέριμνα δόθηκε στην προσβασιμότητα όλων των χώρων από ΑΜΕΑ. Επίσης περιλαμβάνει νέους χώρους υγιεινής για τους θεατές, αποδυτήρια για τους ερασιτέχνες αθλητές, κυλικείο και γραφεία διοίκησης. Παραλαμβάνοντας τα έργα ο Δήμαρχος Καλλιθέας κ. Κώστας Ασκούνης, δήλωσε: «Με ιδιαίτερη χαρά παραλαμβάνουμε σήμερα  2 Φεβρουαρίου 2009 τη νέα κερκίδα του Δημοτικού Σταδίου, ένα ιδιαίτερα δύσκολο τεχνικά έργο με σημαντικά οφέλη για την ομάδα και την πόλη μας, που συμβάλλει στην αναβάθμιση του αθλητισμού στην Καλλιθέα.»

Παραπομπές

Εξωτερικοί σύνδεσμοι 
 Πληροφορίες σταδίου - stadia.gr
 Βίντεο του γηπέδου στις 3 Ιουλίου 2013

Καλλιθεας Δημοτικο Σταδιο «Γρηγορης Λαμπρακης»
Καλλιθέα Αττικής
Γ.Σ. Καλλιθέα
Διάκος Μανουσάκης

Ο Διάκος Μανουσάκης (1922-1999) γεννήθηκε στη Χάλκη του Νομού Δωδεκανήσου στις 5 Ιουλίου 1922. Οδοντίατρος στο επάγγελμα, αποφοίτησε από την Οδοντιατρική Σχολή του Πανεπιστημίου Αθηνών. Ήταν παντρεμένος με την Μαρία Γεωργιάδου με την απέκτησε δύο κόρες και ένα γιο.                                                                                                

Πολιτεύθηκε για πρώτη φορά στις εκλογές του 20ης Νοεμβρίου 1977 με την Εθνική Παράταξη των Σ.Στεφανόπουλου- Σ.Θεοτόκη στο Νομό Πέλλας, όπου παρότι ανακηρύχθηκε πρώτος σε σταυρούς (2.500),από όλους τους υποψηφίους του κόμματος δεν εξελέγη βουλευτής. Τον Σεπτέμβριο του 1981 προσχώρησε στη Ν.Δ. και συμπεριελήφθη στις εκλογικές λίστες. Εξελέγη δεύτερος σε σταυρούς βουλευτής (8.371) στις εκλογές της 18ης Οκτωβρίου. Στις εκλογές της 2ας Ιουνίου 1985 επανεξελέγη βουλευτής ως δεύτερος στην λίστα των υποψηφίων.                                                                                                

Στις 6 Σεπτεμβρίου 1985, μετά την ρήξη του κοινοβουλευτικού εκπροσώπου Κωστή Στεφανόπουλου με τον επανεκλεγέντα αρχηγό της Ν.Δ. Κωνσταντίνο Μητσοτάκη, ακολούθησε τον μετέπειτα πρόεδρο της Δημοκρατίας μαζί με άλλους 8 βουλευτές στην αποχώρηση από το κόμμα και στην ίδρυση της Δημοκρατικής Ανανέωσης (ΔΗΑΝΑ). Μετά την διάλυση της ΔΗΑΝΑ τον Ιούνιο του 1994, αφού  δεν κατάφερε να ξεπεράσει το όριο του 3%,στις ευρωεκλογές , επέστρεψε στην Ν.Δ. μετά από πρόσκληση του τότε πρόεδρου Μιλτιάδη Έβερτ,τον Ιανουάριο του 1996, και συμμετείχε στο Δ΄συνέδριο του κόμματος στις 21-23 Μαρτίου 1997.                                                                                                

Απεβίωσε μετά από σύντομη ασθένεια στο νοσοκομείο ΑΧΕΠΑ της Θεσσαλονίκης, στις 8 Αυγούστου 1999.

Βουλευτές εκλεγμένοι με τη Νέα Δημοκρατία
Βουλευτές Πέλλας